Oppilashuoltosuunnitelma

Kilpisen yhtenäiskoulu

Lukuvuosi: 2019–2020

Päivämäärä, jolloin suunnitelma laadittu/päivitetty:

Yhteisöllisen oppilashuoltoryhmän käsittely 21.8.2019 ja hyväksyminen

1. **Oppilashuollon kokonaistarve ja käytettävissä olevat oppilashuoltopalvelut:**
2. Oppilashuoltopalvelujen kokonaistarve (hyödynnetään lasten ja nuorten terveyttä ja hyvinvointia sekä elinoloja koskevaa seurantatietoa)
   * Oppilashuolto on lapsen ja nuoren hyvinvointia tukevaa työtä, johon kaikki kouluyhteisössä työskentelevät aikuiset osallistuvat. Ensisijaisesti oppilaan tukena koulussa ovat opettajat, jotka yhteistyössä oppilaan ja huoltajien kanssa neuvotellen suunnittelevat ja toteuttavat tukitoimia. Psykologi ja kuraattori antavat tarvittaessa opettajille konsultatiivista apua, jonka tarkoituksena on tukea opettajan työtä haastavissa tilanteissa.
   * 20.8.2018 Kilpisen yhtenäiskoulun oppilasmäärä 642.
   * Koulun alueella on useita yksityisiä nuorisokoteja, jotka ohjaavat Kilpisen yhtenäiskoululle oppilaita (erityisesti yläkoulun luokille).
   * Koululla on myös Jopo –ryhmä, joka toimii Matarankadulla
3. Psykologin, kuraattorin ja terveydenhoitajan palvelujen saatavuus
   * Koulumme oppilaat saavat tarvitessaan tukea kuraattorilta, psykologilta, terveydenhoitajalta, lääkäriltä tai psykiatriselta sairaanhoitajalta, joiden puoleen voi maksutta ja luottamuksellisesti kääntyä. Oppilashuollon toimijat työskentelevät tarvittaessa yhdessä sekä tekevät yhteistyötä muiden lasten ja nuorten palveluja tarjoavien tahojen kanssa.
   * Paras yhteydenottotapa **psykologille tai kuraattorille** on puhelimitse. Koulupsykologin ja kuraattorin puhelinaika on tiistaisin ja torstaisin klo 10 – 11. Kilpisen yhtenäiskoulun koulupsykologina toimii Elisa Postila (014 2663571) ja kuraattorina Tiina Salomaa (014 2663589). Lisäksi Kuraattori ja psykologi ovat käytettävissä erilaisiin konsultaatioihin 10.9. lähtien tiistaisin 9.30-10 omilla työhuoneillaan Koulupsykologin työalueeseen kuuluu Kilpisen yhtenäiskoulun lisäksi Keltinmäen alakoulu, kuraattorin työalueeseen kuuluu Kilpisen yhtenäiskoulun lisäksi Kypärämäen alakoulu. Lisäksi koulupsykologin ja kuraattorin työalueisiin kuuluvat alueen esiopetusryhmät. Koulupsykologin ja kuraattorin työhön sisältyy yhteisöllistä koulun hyvinvointia lisäävää ja kehittävää työskentelyä sekä yksilökohtaista oppilaan, perheen ja ympäröivän verkoston tukemista. Koulupsykologi ja kuraattori osallistuvat säännöllisesti koulun yhteisöllistä oppilashuoltoa kehittävään koulun oppilashuoltoryhmään sekä tarvittaessa yksittäisen oppilaan asiaa käsittelevien monialaisten asiantuntijaryhmien työskentelyyn. Lisäksi he osallistuvat tarvittaessa monialaiseen yhteistyöhön oppilaan pedagogisen tuen suunnittelussa sekä tarjoavat siihen liittyvää konsultaatiota.
   * Kilpisen yhtenäiskoululla toimii **kaksi terveydenhoitajaa**. Alaluokkien (1.-6. luokat) kouluterveyden hoitaja on Hanna Vertanen (014 2664099) ja yläluokilla (7.-9. luokat) kouluterveydenhoitaja Katri Kuoppala (014 2660769).

Alakoulun terveydenhoitaja on paikalla joka perjantai, jolloin oppilaat voivat ilman ajanvarausta mennä terveydenhoitajan vastaanotolle klo 9.30–10.

Yläkoulun terveydenhoitaja on paikalla pääsääntöisesti ma-pe kuusi tuntia päivässä klo 8-16 välillä. Yleinen vastaanottoaika ilman ajanvarausta ti-pe klo 9.30-10.00 ja ma-pe 12-12.30.

Terveydenhoitajat toteuttavat koululla terveystarkastuksia, antavat kiireellistä ensiapua koulupäivän aikana sattuneissa tapaturmissa sekä osallistuvat oppilashuoltotyöhön. Alakoulun terveydenhoitaja auttaa yläkoulun terveydenhoitajaa tekemällä vuoden aikana joitakin terveystarkastuksia, jotta asetuksen mukaiset terveystarkastukset toteutuvat.

Terveydenhoitaja osallistuu yhteistyössä koulun henkilökunnan, terveystarkastajan ja tilapalvelun kanssa 3 vuoden välein tehtävään koulun terveydellisten olojen selvitykseen. Sieltä saatua palautetta käytetään yhteisöllisen oppilashuollon suunnittelussa

Sairaanhoito tai vapaa-ajan tapaturmien hoito eivät kuulu kouluterveydenhuollon velvoitteisiin, ne hoidetaan oman alueen terveysasemalla.

Terveydenhoitaja pyrkii tekemään oppilaille vuosittaiset terveystarkastukset. Terveystarkastukset toteutuvat laajoina 1., 5. ja 8.-luokilla. Laajojen terveystarkastusten vuosina terveydenhoitaja kokoaa luokan tarkastettuaan luokkayhteenvedon, joka käydään läpi koulun oppilashuoltoryhmässä.

Tarkastuksiin osallistuminen on vapaaehtoista. Kouluterveydenhuollon toimijoiden tehtävänä on selvittää tarkastuksista poisjäävien tuen tarve. Tämä toteutetaan esimerkiksi yhteydenottona perheeseen tai tekemällä yhteistyötä muiden oppilashuollon toimijoiden kanssa.

Mikäli terveydenhoitaja ei ole paikalla koululla, ohjataan oppilas oman terveysaseman palveluihin.

Oppilashuollon psykiatrinen sairaanhoitaja tarjoaa palveluita 11 - 18 -vuotiaille lapsille, nuorille ja heidän perheilleen mielenterveys- ja päihdeasioissa. Tuija Surakan puhelinaika on tiistaisin klo 10.00 – 12.00, puh. 014 266 0996

1. Oppilashuoltopalvelujen kohdentaminen (yhteisöllinen ja yksilökohtainen oppilashuolto ja eri toimijoiden työn- ja vastuunjako)
   * **Yhteisöllinen oppilashuoltoryhmä (= koulun oppilashuoltoryhmä, KOR)** vastaa koulun oppilashuollon suunnittelusta, kehittämisestä, toteuttamisesta ja arvioinnista. Ryhmä suunnittelee ja toteuttaa oppilashuollollisia toimenpiteitä koulun tasolla. Ryhmän puheenjohtajana toimii oppilashuollosta vastaava apulaisrehtori (2019–2020 Tiina Saarenketo). Toiminnan tavoitteena on kouluyhteisön hyvinvoinnin ja turvallisuuden kehittäminen. Oppilashuoltopalveluista tiedotetaan vanhempia vanhempainilloissa ja koulun kotisivuilla.
   * **Yksilöllinen oppilashuolto** käynnistetään oppilaan, huoltajan ja/tai koulun aikuisten aloitteesta. Yksilökohtaisen oppilashuollon järjestämisessä korostuu luokanopettajan/luokanvalvojan rooli: aktiivisuus palvelujen piiriin ohjaamisessa ja palaverien kokoonkutsumisessa. Tätä työtä tehdään yhteistyössä oppilaan erityisopettajan ja opinto-ohjaajan kanssa. Huoltaja ei voi kieltää oppilasta käyttämästä oppilashuollon palveluja.
   * **Koulupsykologi** antaa terveydenhuollon ammattihenkilönä neuvontaa, ohjausta ja konsultaatiota oppilaan kasvatukseen, kehitykseen ja mielenterveyteen liittyvissä asioissa. Lisäksi koulupsykologi tekee oppilaan oppimiseen ja koulunkäyntiin liittyviä tutkimuksia ja selvityksiä sekä tunne-elämään liittyvien asioiden ja sosiaalisten taitojen kartoituksia. Koulupsykologi arvioi tarvittaessa myös oppilaan hoidon ja kuntoutuksen tarvetta. Koulupsykologi toimii luottamuksellisesti yhdessä oppilaiden, huoltajien ja koulun henkilöstön kanssa sekä huoltajien luvalla myös muiden lasten ja nuorten palveluja tarjoavien tahojen kanssa.
   * **Koulukuraattori** antaa sosiaalityön asiantuntijana oppilaalle koulunkäynnin tukea ja ohjausta. Tavoitteena on ehkäistä ja poistaa oppilaan kehitykseen liittyviä sosiaalisia ja psyykkisiä vaikeuksia sekä edistää oppimista, hyvinvointia ja sosiaalisia valmiuksia. Oppilasta tuetaan käyttäytymiseen, sosiaalisiin suhteisiin, tunne-elämään, perhetilanteeseen ja vapaa-aikaan liittyvissä asioissa. Koulukuraattori käy oppilaiden kanssa tuki- ja ohjauskeskusteluja ja tekee tarvittaessa sosiaalisia selvityksiä. Koulukuraattori tekee myös verkostotyötä ja toimii yhteistyössä oppilaan perheen, koulun henkilöstön, eri viranomaisten ja muiden tahojen kanssa.
   * **Kouluterveydenhoitaja** antaa neuvontaa ja konsultaatiota oppilaan terveyteen liittyvissä asioissa ja tarvittaessa tekee lähetteitä ja ohjaa eteenpäin**.**
   * **Nuorisonohjaaja** kohtaa oppilaita välitunneilla ja oppitunneilla sekä tukee heitä heidän arjessaan. Toiminnan tavoitteena on muun muassa yhteisöllisyys, oppilaiden osallisuus, kouluviihtyvyys ja –hyvinvointi.
2. **Yhteisöllinen oppilashuolto = koulun oppilashuoltoryhmä (KOR)** 
   1. Oppilashuoltoryhmä: kokoonpano, kokoontumisaika ja – paikka, asioiden tuominen oppilashuoltoryhmään, kirjaaminen ja muistioiden säilytys
   * Kilpisen yhtenäiskoulun yhteisöllinen oppilashuoltoryhmä kokoontuu vähintään kerran kuussa ke klo 14.15–16. Ryhmän jäseninä ovat puheenjohtaja Tiina Saarenketo, Johnny Kotro, Jukka Översti, Merja Pulkkinen, Jarmo Ritanen, kouluterveydenhoitaja Katri Kuoppala, koulukuraattori Tiina Salomaa ja koulupsykologi Elisa Postila. Tarvittaessa kutsutaan huoltaja- ja oppilasedustusta.
   * Alueen nuorisotyön edustus (Mirva Hiekkanen) on paikalla kokouksissa mahdollisuuksien mukaan.
   * Lukuvuoden aikana pidetään muutamia laajennettuja kokouksia (23.10.2019 ja 11.3.2020), joihin kutsutaan paikalle kaikki erityisopettajat, opinto-ohjaajat ja muuta henkilökuntaa tarvittaessa. Näiden kokousten tavoitteena on saada kattava kuva siitä, miten Kilpisessä menee.

Kokoukseen kutsutaan myös ruokapalvelun, vanhempien ja oppilaiden edustajia. Syksyn ensimmäisissä vanhempainilloissa kysytään kiinnostuneita (opot), jotka ilmoittautuvat sähköpostilla Saarenkedolle.

* + Kokouksista kirjoitetaan muistiot, jotka ovat koko henkilökunnalle luettavissa kotisivujen ”Henkilökunnalle” ja ”Oppilashuolto” – osioissa. Kokouksista tiedotetaan opettajainhuoneen valkotaululla osana viikkotiedotusta. Avoimille koulun kotisivuille laitetaan pöytäkirjoista tiivistetyt versiot, joista voi nähdä kokousten asialistat. Pöytäkirjat julkaistaan henkilökunnalle Teamsin kautta ja kokouskutsut osallistujille sähköpostin liitteinä.
  + Kokousten esityslistalle voivat kaikki henkilökunnan jäsenet tuoda asioita. Myös oppilaiden ja huoltajien esittämiä aloitteita ja käsitellään ryhmässä. Ehdotukset käsiteltäviksi asioiksi ilmoitetaan puheenjohtajalle. Tarvittaessa asioiden käsittelyyn kutsutaan koulun muuta henkilökuntaa ja ulkopuolisia yhteistyökumppaneita (esimerkiksi alueen nuorisotyöntekijöitä).
  + Koulun käyttämiä koulun hyvinvointia tukevia toimintaohjelmia esim. Friends ja Lions Quest ja suunnitelma käytöstä tulevana lukuvuonna. Koulun henkilökunnassa on jäseniä, joilla on Friends- tai Lions Quest – koulutus. Näiden henkilöiden osaamista hyödynnetään luokkien ryhmäyttämisessä ja tarvittaessa muutenkin.
  + Liikkuvaksi – toiminnan avulla oppilaita kannustetaan välituntiliikuntaan.
  + Nuorisonohjaaja Mirva Hiekkanen (014 2661769) työskentelee koululla ainakin maanantaista keskiviikkoon. Koululla järjestettävää toimintaa ovat esimerkiksi maanantaiaamun hajoamiskahvit ja lautapelivälkät tiistaisin ja keskiviikkoisin pitkillä välitunneilla. Toiminnan tavoitteena on muun muassa yhteisöllisyys, oppilaiden osallisuus, kouluviihtyvyys ja –hyvinvointi. Lukuvuoden alussa nuorisonohjaaja on myös mukana 7-luokkalaisten ryhmäytyksissä. Myös jatkoryhmäytyksiä 8- ja 9-luokkalaisille voidaan järjestää tarpeen mukaan. Lisäksi nuorisonohjaaja osallistuu mahdollisuuksien eritysopetustunneille.
  + Lukuvuonna 2019-2020 suunniteltu toteutettavaksi neljä oppilashuollon sairaanhoitajan ja koulukuraattorin pitämää Bella-ryhmää (neljän eri 8.luokan tytöt): yhden jakson aikana 2t/viikko terveystiedon oppituntien aikana.
  1. Kouluhyvinvoinnin arviointi ja kyselyjen hyödyntäminen: toteutus ja aikataulu tulevana lukuvuonna (Vava, terveystarkastusten luokkakohtaiset yhteenvedot, kouluterveyskysely, terveydellisten olojen tarkastukset, OPS:n huoltajakyselyt)
  + Terveystarkastusten luokkayhteenvedot käsitellään yhteisöllisessä oppilashuoltoryhmässä terveydenhoitajan ehdottamassa aikataulussa. Käsittelyyn kutsutaan paikalle luokan luokanvalvoja ja oppilaanohjaaja.
  + Muita mahdollisia kyselyjä hyödynnetään tarvittaessa
  + terveydellisten olojen tarkastuksen pöytäkirja julkaistu koulun kotisivuilla
  1. Oppilashuollon kehittämisen painopisteet tulevalle lukuvuodelle (perustuu edellisen kevään toiminnan arviointiin)
  + Yhteisöllisen oppilashuollon painopiste ennaltaehkäisevässä toiminnassa (toimintarakenteet, vuorovaikutus ym.).
    - 7.10.-11.10.2019 8.luokille yhteisöllisyysviikko
    - 4.-8.11.2019 Ehkäisevän päihdetyön viikko
    - 18.-22.11.2019 Mielenterveysviikko
  + Lukuvuonna 2019-2020 erityisenä painopisteenä

1. oppilaiden hyvinvoinnin vahvistaminen

2. henkilökunnan työssäjaksamisen vahvistaminen: Teemakeskustelut (henkilökunnalle tarjotaan mahdollisuuksia oppilashuollon työntekijöiden kanssa käydä keskusteluja tiettyyn teemaan liittyen).

* + Yhteistyö ulkopuolisten toimijoiden kanssa ennaltaehkäisevä työssä:
    - Raide ry: päihdevalistus yläluokille 19.-20.3.2020
  1. Turvallisuus: tapaturmien ehkäiseminen sekä ensiavun järjestäminen ja hoitoonohjaus

sekä koulukuljetusten odotusaikoja ja turvallisuutta koskevat ohjeet

* + Koululle on laadittu pelastautumissuunnitelma. Evakuointiharjoitus järjestetään vuosittain. Kouluilla järjestetään myös henkilökunnan turvakävelyt, joissa kaikille näytetään olennaisia turvallisuuteen liittyviä asioita.
  + Koulun arkipäivässä oppilaiden turvallisuudesta huolehditaan monin eri tavoin. Tärkeitä ovat yhteiset säännöt ja välituntivalvonnat. Turvallisuutta tuovat kaikista välittäminen, riittävä tiedonkulku, järjestyssääntöjen noudattaminen sekä koulun ja kodin yhteistyö. Koulutapaturmia ehkäistään kartoittamalla riskit ja vaaranpaikat sisätiloissa, koulupihoilla ja koulumatkoilla. Koulun opettajakunta osallistuu joka toinen vuosi tehtävään riskikartoitukseen.
  + Ensihoitoa tarvitseva oppilas ohjataan koulunterveydenhoitajalle/terveysasemalle tai vakavissa tilanteissa tilataan ambulanssi. Tapaturman sattuessa ollaan yhteydessä oppilaan huoltajaan. Koulun henkilökuntaan kuuluva aikuinen tekee tapaturmailmoituksen Wilmaan ja tulostaa (ja allekirjoittaa) ilmoituksesta yhden version ja toimittaa sen rehtorille.
  + Oppilailla on oikeus turvalliseen opiskeluympäristöön. Opetuksen järjestämisen lähtökohtana on oppilaiden ja koulun henkilökunnan turvallisuuden takaaminen kaikissa tilanteissa. Koulun järjestyssäännöt tukevat turvallisen kouluympäristön rakentumista ja oppilaiden terveyttä. Kiusaamiseen puututaan: noudatamme Jyväskylän kaupungin suunnitelmaa ”Kiusaamisen ehkäiseminen ja siihen puuttuminen”. Koulun tukioppilaat ovat mukana kiusaamisen ehkäisemisessä. Jyväskylän kaupungin lukuvuodelle 2018-2019 laatimia malleja kiusaamisen ennaltaehkäisemiseen ja siihen puuttumiseen sekä kasvatuskeskustelujen ja kurinpidollisten keinojen käyttöön noudatetaan.
  + Kilpisen järjestyssääntöinä käytetään kaupunkitasolla laadittuja järjestyssääntöjä. <https://peda.net/jyvaskyla/pok/jarjestyssaannot>
  + Kilpisen koulukuljetukseen oikeutetut oppilaat käyttävät pääasiassa julkisia bussilinjoja. Tällöin oppilaalle saattaa tulla odotustunteja ennen tai jälkeen koulupäivän. Tarvittaessa oppilaat kulkevat taksikyydillä.

1. Yksilökohtaisen oppilashuollon järjestäminen
2. Aikojen varaaminen oppilaspalavereihin ja työnjako
   * Yksittäisen oppilaan asioiden käsittelyä varten kootaan tapauskohtaisesti monialainen asiantuntijaryhmä. Ryhmän tehtävänä on oppilaan tuen tarpeen selvittäminen ja oppilashuollon palvelujen järjestäminen. Ryhmän kokoontuminen edellyttää oppilaan tai huoltajan suostumusta. Aloitteen asiantuntijaryhmän koollekutsumiseksi tekee se henkilökunnan jäsen, jolla huoli oppilaasta herää. Myös oppilaat itse ja huoltajat voivat olla aloitteentekijöitä. Asian luonteesta riippuu, keneen oppilashuollon henkilöstöstä otetaan yhteyttä.
   * Palaveriin kutsutaan oppilashuoltohenkilöistä ne, kenen vastuualueeseen käsiteltävä asia ensisijaisesti kuuluu.
   * Oppilashuollon YS:n aikana ke 11.9.2019 tarkennetaan toimintatapojen ja –mallien kertaaminen.
3. Oppilashuollon tuki kurinpitorangaistuksen tai opetukseen osallistumisen epäämisen yhteydessä,
   * Kurinpitorangaistuksia annettaessa tarkistetaan oppilaan oppilashuollollisen tuen tarve ja hänet ohjataan tarvittaessa palvelujen piiriin.
4. Oppilashuollon palveluista tiedottaminen oppilaille ja huoltajille
   * Palveluista tiedotetaan koulun kotisivuilla sekä vanhempainilloissa.
   * Oppilaille ja huoltajille tiedotetaan henkilökohtaisesti palveluista heti huolen herätessä. Tiedotuksesta huolehtii se koulun aikuinen, jolla huoli on herännyt.
5. Suunnitelman laadinta ja seuraaminen
6. Miten oppilaat ja huoltajat osallistuvat yhteisölliseen oppilashuoltoon ja oppilashuoltosuunnitelman laadintaan?
   * Syksyn vanhempainilloissa luokanopettajat/luokanvalvojat keräävät monisteen tuella huoltajilta palautetta ja toiveita koulun oppilashuoltotyölle. Keväällä vanhempainilloissa käydään lyhyesti läpi syksyllä kootut asiat.
   * Selvitellään mahdollisuuksia edelleen lisätä oppilaiden ja vanhempien osallisuutta seuraavien suunnitelmien laatimiseen.
7. Seuranta ja arviointi
   * Suunnitelman toteutumista seurataan jatkuvasti ja suunnitelmaa tarkennetaan tarvittaessa. Suunnitelman toteutus arvioidaan keväällä 2020.
   * Laajempi päivitys tehdään viimeistään syksyllä 2020.

LIITTEET

Palaverien järjestämisen tueksi

Poissaolojen seuraaminen ja puuttuminen poissaoloihin

Moniste huoltajien vanhempainilloissa kuulemisen tueksi